
Na Mallorcu väčšinou chodia študenti z CR, ale v pohode som našla predmety, ktoré mi pasovali aj na Ekonomiku a manažment podniku. Predmety som si mohla vybrať z rôznych fakúlt a jeden predmet som mala v rámci double-degree. Univerzita má síce internát, ale je na campuse, ktorý je mimo mesta a stojí viac ako prenájom bytu priamo v meste a je to viac ako hotel než internát. Osobne som mala problém nájsť si ubytko, keďže neviem po španielsky a veľa španielov nevie anglicky, ale aj preto lebo niektoré izby boli príliš drahé. Nakoniec som si izbu našla cez bookingpalmaroom@gmail.com, ktorý vie anglicky a vystavil mi riadnu zmluvu a poslal mi aj všetky dokumenty, ktoré som potrebovala na vybavenie citizen card, keďže doprava na Mallorce je drahá a s citizen card je podstatne lacnejšia, a ako študentka som mala zadarmo metro, ktorým som chodila do školy. Profesori na univerzite boli nápomocní, milí a brali ohľad na to, že sme erasmáci. Predmety som mala všetky v angličtine až na jeden, ktorý aj keď mal byť v angličtine, tak profesor hovoril katalánsky a nám len prekladal to najpotrebnejšie do angličtiny. Celkovo hodnotím Erasmus na Mallorce ako tú najlepšiu možnosť, akú som si mohla vybrať. Španieli sú veľmi milí, a napriek tomu, že nehovoria anglicky, dalo sa s nimi dohovoriť a všetko sa dalo vybaviť. A aj keď som bola na Mallorce v zimnom semestri dalo sa v pohode kúpať a užívať teplo. 
